*Likumprojekts*

**Grozījumi Izglītības likumā**

Izdarīt Izglītības likumā (Latvijas Republikas Saeimas un Ministru Kabineta Ziņotājs, 1998, 24. nr.; 1999, 17., 24. nr.; 2000, 12. nr.; 2001, 12., 16., 21. nr.; 2004, 5. nr.; 2007, 3. nr.; 2009, 1., 2., 14. nr.; Latvijas Vēstnesis, 2009, 196. nr.; 2010, 47., 205. nr.; 2011, 202. nr.; 2012, 54., 108., 190. nr.; 2013, 142. nr.; 2014, 257. nr.; 2015, 127., 242. nr.; 2016, 100., 241. nr.; 2017, 152., 242., 234. nr.; 2018, 65. nr.) šādus grozījumus:

1. Papildināt 11.1panta pirmās daļas otro teikumu pēc vārdiem “Akadēmiskās informācijas centrs” ar vārdiem “izņemot gadījumus, kad starptautiskie līgumi paredz citu kārtību.”

2. Papildināt likumu ar 11.2 pantu šādā redakcijā:

“**11.2 pants. Personu, kurām izsniegtas izziņas par ārvalstīs iegūtās izglītības atzīšanu, reģistrs**

(1) Personu, kurām Akadēmiskās informācijas centrs izsniedz izziņu par to, kādam Latvijā izsniedzamam izglītības dokumentam vai Latvijā piešķiramam akadēmiskajam grādam atbilst vai ir pielīdzināms ārvalstī izsniegtais izglītības dokuments vai piešķirtais akadēmiskais grāds, reģistrs ir Valsts izglītības informācijas sistēmas sastāvdaļa un tā turētājs ir Akadēmiskās informācijas centrs.

(2) Ministru kabinets nosaka kārtību, kādā reģistrā iekļaujamas ziņas par personām, kurām izsniegta izziņa par ārvalstīs iegūtās izglītības atzīšanu, un to saturu.”

3. Papildināt 14. pantu ar 30)1 punktu šādā redakcijā:

“30)1 nosaka Valsts pārbaudījumu informācijas sistēmas saturu un uzturēšanas un aktualizācijas kārtību;”

4. Papildināt 15. panta 3. punktu pēc vārda “sistēmas” ar vārdiem “un Valsts pārbaudījumu informācijas sistēmas”.

Izglītības un zinātnes ministrs Kārlis Šadurskis

Iesniedzējs:

izglītības un zinātnes ministrs Kārlis Šadurskis